kardosdrur/scandi-wiki huggingface dataset:
Hans Helmuth Lüttichau (overpræsident)

Hans Helmuth Lüttichau (20. april 1794 på Egebjerggård – 15. marts 1869 i København) var amtmand og overpræsident i København, broder til Mathias Lüttichau.

Lüttichau var en søn af generalkrigskommissær Schack Lüttichau (23. oktober 1770 – 29. september 1819) og Antonie Elise Petrea f. Lunding, fødtes 20. april 1794 på Egebjerggård, blev 1812 student fra det Schouboeske Institut, 1816 juridisk kandidat, 1818 auditør i Armeen, 1822 tillige regimentskvartermester, 1825 overauditør, 1835 herredsfoged og skriver i Bjerge og Åsum Herreder, var i fyrrerne tillige gentagne gange konstitueret som stiftamtmand over Fyens Stift og amtmand i Odense Amt, udnæyntes 1852 til stiftamtmand over Ribe Stift og amtmand i Ribe Amt og forflyttedes 1855 efter eget ønske der fra til amtmandsembedet i Svendborg Amt. Den betydelige anseelse, han havde erhvervet sig som embedsmand ved sin fremragende dygtighed, energi og nidkærhed, bevægede regeringen til i 1856 at opfordre ham til at overtage embedet som overpræsident i København, hvor der på forskellige områder forestod vigtige reformer. Han modtog kaldelsen og overtog fra 1. januar 1857 sit nye embede samt de til dette knyttede bihverv. Alderen gjorde dog snart sine krav gældende, og hans arbejdskraft svarede ikke mere fuldt ud til de nærede Forventninger; derimod vandt han også her almindelig højagtelse ved sin humanitet, sit frisind og sin noble karakter. 1864 fik han efter ansøgning sin afsked, og han døde ugift 15. marts 1869 i København. 1823 var han blevet kammerjunker, 1852 kammerherre og 1857 Kommandør af Dannebrog.

Kilder 

 

Stiftamtmænd over Ribe Stift
Amtmænd fra Danmark
Overpræsidenter i København
Auditører fra Danmark
Kammerherrer fra Danmark
Herredsfogeder fra Danmark
Danskere i 1800-tallet
Hans Helmuth
Kommandører af 1. grad af Dannebrog
Cæsar Læsar von Lüttichau

Cæsar Læsar von Lüttichau (1709 – 24. juni 1787) var en dansk officer.

Lüttichau var yngste søn af generalløjtnant Hans Helmuth von Lüttichau. I 1727 blev han kornet, i 1729 løjtnant ved 2. jyske, 1732 ritmester ved Neubergs (siden holstenske) Rytterregiment, 1739 major, 1747 oberstløjtnant, 1753 forsat til 3. jyske Rytterregiment, hvis chef han blev 1759 efter 3 år forud at have fået obersts karakter, og som han beholdt indtil 1767. Lüttichau blev kammerherre i 1760. I 1765 blev han udnævnt til generalmajor og i 1768 blev han slået til Ridder af Dannebrog. I blev han 1774 generalløjtnant, og han var anset som "en i Kavallerivæsenet meget erfaren Mand".

Han døde 24. juni 1787.

Han var gift 1. gang (4. august 1746) med Eleonore Christine Marie von Dinklage (død 10. juni 1758), datter af E.H.J. von der Schulenburg i det osnabrückske; 2. gang (1771) med Cathrine Agnes Lüttichau (1. december 1731 – 25. januar 1799), datter af hans broder generalmajor Wolff Caspar von Lüttichau til Lerchenfeld osv.

Kilder 
 H.W. Harbou, "Lüttichau, Cæsar Læsar", i: C.F. Bricka (red.), Dansk Biografisk Lexikon, København: 1887-1905.

Referencer 

Generalløjtnanter fra Danmark
Cæsar Læsar
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Kavaleriofficerer fra Danmark
Kammerherrer fra Danmark
Chesed-El-synagogen

Chesed-El-synagogen er en synagoge i Singapore. Den står på Oxley-bakken i det centrale område i Singapores Central Business District. 

Chesed-El-synagogen blev bygget i 1905, eftersom Maghain Aboth-synagogen manglede kapacitet, da antallet af jøder steg.

Synagogen blev bygget i sen renæssance-stil.

Synagoger
Bygninger, konstruktioner og anlæg i Singapore
Lingua Franca Nova

Lingua Franca Nova er et kunstsprog skabt af dr. George Boeree fra Shippensburg University of Pennsylvania. Ordende på Lingua Franca Nova er hovedsagligt baseret på fransk, spansk, italiensk, portugisisk og catalansk.

Eksterne henvisninger 
 Lingua Franca Nova
 Introduktion i dansk
 LFN Wiki 

Kunstsprog
Paul Émile Chabas

Paul Émile Chabas (født 7. marts 1869 i Nantes, død 10. maj 1937) var en fransk maler, illustrator og medlem af Académie des Beaux-Arts.

Paul Émile Chabas fik undervisning af William-Adolphe Bouguereau og Tony Robert-Fleury. Hans første maleriudstilling fandt sted på Parisersalonen i 1890.

Malere fra Frankrig
Franskmænd i 1800-tallet
Franskmænd i 1900-tallet
Personer fra Nantes
Arnkielpark

Arnkielparken er et arkæologisk område i Munkvolstrup beliggende cirka 8 kilometer syd for Flensborg tæt ved Hærvejen. Parken består af seks rekonstruerede megalitgrave (langdysser) og en rundhøj. Den er Nordeuropas største rekonstruerede historiske begravelsesplads.

Arnkielparken er opkaldt efter den danske historiker Troels Arnkiel. Arnkiel var optaget af hedenske gravsteder og udgav i 1690 et skrift, hvori han beretter blandt andet om de imponerende oldtidshøje ved Munkvolstrup, hvor han ved flere lejlig­heder var stoppet op på sine rejser fra Slesvig til sin hjemby Aabenraa. Nye arkæologiske udgravninger samt rekonstruktionerne fandt sted i årene 2000 til 2003.

De seks (oprindelig syv) langhøje er oprettet i bondestenalderen mellem 3500 og 3000 f.Kr. Langhøjenes længde svinger mellem 10 og 20 meter, mens højden er på cirka 1 meter. I de græsbevoksede langdysser ses endnu enkelte randsten. I 1690'erne skal der være fundet lerkar i højene. Ligesom langhøjen stammer også rundhøjen fra bondestenalderen. Rundhøjen er cirka 20 meter i diameter. I midten ses et hul, hvor gravkammeret har været.

Højenes nuværende form giver en antydning af deres oprindelige udseende. Formentlig skulle de markere de enkelte stammers territorium. Rundt omkring Munkvolstrup ligger cirka 25 yderligere gravhøje.

Litteratur 
Klaus Ebbesen: Sydslesvigske oldtidsminder, København 1987.

Eksterne links 

 Arnkielparken

Gravhøje
Stenalderstensætninger i Sydslesvig
Oversø
Miljöpartiet

Miljöpartiet de gröna (Mp) er et svensk, politisk parti dannet i 1981. Partiet tager udgangspunkt i grøn ideologi og er nært knyttet til miljøbevægelsen. Partiet blev dannet i kølvandet af folkeafstemningen om atomkraft i Sverige i 1980. Partiets ungdomsorganisation hedder Grön Ungdom.

Partiet har et nært samarbejde med Socialdemokraterne og har derfor ikke presset så hårdt på med deres mærkesager. Partiet samarbejder til både højre og venstre side i den svenske Riksdag og mener selv, at de hverken er højre- eller venstreorienterede. Miljöpartiet har ligget på omkring 5-6% tilslutning ved de seneste riksdagsvalg i Sverige og har for tiden 19 pladser i parlamentet. Til riksdagvalget i 2010 er de sammen med Vänsterpartiet og Socialdemokraterne med i samarbejdet De rödgröna.

Talspersoner for Miljöpartiet de Gröna 
 1984–1985 Per Gahrton og Ragnhild Pohanka
 1985–1986 Birger Schlaug og Ragnhild Pohanka
 1986–1988 Birger Schlaug og Eva Goës
 1988–1990 Anders Nordin og Fiona Björling
 1990–1992 Jan Axelsson og Margareta Gisselberg
 1992–1999 Birger Schlaug og Marianne Samuelsson
 1999–2000 Birger Schlaug og Lotta Nilsson Hedström
 2000–2002 Matz Hammarström og Lotta Nilsson Hedström
 2002–2011 Peter Eriksson og Maria Wetterstrand
 2011-2016 Gustav Fridolin og Åsa Romson
 2016- Gustav Fridolin og Isabella Lövin

Valgresultat 
{|
|-
|  style="vertical-align:top; padding-right:10px;"|

| style="vertical-align:top; padding-right:10px;"|

Eksterne henvisninger 

 Miljöpartiet de Gröna

Grønne partier
Politiske partier i Sverige
Etableret i 1981
Dead Wrong

Dead Wrong er en amerikansk sang af The Notorious B.I.G. fra hans tredje album Born Again . På sangen medvirker rapperen Eminem og den blev udgivet som en single i 2000. Da den blev udgivet kommercielt, blev meget af teksten censureret og mange fans stillede spørgsmålstegn ved hvorfor sangen blev udgivet som en single. Det er et remix af den originale produceret af Easy Mo Bee. Den originale version blev udgivet på Mister Cee's Best of Biggie 10th Anniversary Mixtape, hvor Biggie rapper et alternativt 2. vers uden Eminem.

2 linjer blev klippet fra slutningen af B.I.G.'s 2. vers på grund af hans død.De var: "I'm hard, Jehovah said I'm barred from the pearly gates/Fuck him, I didn't wanna go to heaven anyway."

Musikvideo 
Videoen havde stor lighed med 2Pac's hit "Changes", der også blev udgivet i 1999, da den indeholder klip af Biggie, der optræder live, i interviews, clips fra hans musikvideoer og viser billeder af ham. Eminem's vers blev klippet ud .

Udgivelseo

12 inch 
Side A
 Dead Wrong (Radio Mix) (3:52)
 Dead Wrong (Instrumental) (3:52)
Side B
 Dead Wrong (Club Mix) (3:52)
 Dead Wrong (Instrumental) (3:52)

Sange fra 1999
Eminem-sange
Singler fra 1999
Sange udgivet posthumt
Kummerhy

Kummerhy er en gravhøj i Sønder Brarup i Angel, beliggende kun få hundrede meter fra Torsbjerg Mose. Gravhøjen måler 3 meter i højden og cirka 15 meter i diameter. 

Den blev første gang undersøgt i 1861 af den danske historiker Conrad Engelhardt. I et lille stenkammer fandt man resterne af et brændt lig, tøj og en bronzenål. På grund af nålen, har man kunnet datere graven til den yngre bronzealder.

Referencer 

Nordiske gravhøje
Angel
(1,2,5,6-Tetrahydropyridin-4-yl)metylfosfinsyre

(1,2,5,6-Tetrahydropyridin-4-yl)metylfosfinsyre er en GABA antagonist, som er selektiv for GABAA-rho receptorer.

Kilder 

Kemiske forbindelser
Farmakologi
900'erne f.Kr.

Århundreder: 11. århundrede f.Kr. – 10. århundrede f.Kr. – 9. århundrede f.Kr. 

Årtier: 950'erne f.Kr. 940'erne f.Kr. 930'erne f.Kr. 920'erne f.Kr. 910'erne f.Kr. – 900'erne f.Kr. – 890'erne f.Kr. 880'erne f.Kr. 870'erne f.Kr. 860'erne f.Kr. 850'erne f.Kr. 

År: 909 f.Kr. 908 f.Kr. 907 f.Kr. 906 f.Kr. 905 f.Kr. 904 f.Kr. 903 f.Kr. 902 f.Kr. 901 f.Kr. 900 f.Kr.

Begivenheder 
 909 f.Kr. – Zhou xiao wang bliver konge af Zhou-dynastiet i Kina
 909 f.Kr. – Nadab overtager tronen i Kongeriget Israel efter sin far Jeroboam
 900 f.Kr. – Kongeriget Kush opstår

9. århundrede f.Kr.
Årtier
Doyle Wolfgang Von Frankenstein

Doyle Wolfgang von Frankenstein (født Paul Caiafa 15. september 1964 i Lodi, New Jersey) er en amerikansk guitarist, bedst kendt for sit materiale med horror punk bandet, The Misfits. Han er Jerry Onlys lillebror

Privat 

Doyle er gift med den tidligere pro wrestler Stephanie Bellars alias Gorgeous George (Frankenstein). De har en datter ved navn Boriss sammen og Stephanie har en søn, Issac fra et tidligere forhold og Doyle har to sønner ved navn Louis og Pauly fra et tidligere forhold. Han har deres navne tatoveret på fingrene på sin højre hånd. De flyttede til Las Vegas, Hollywood og vendte tilbage til New Jersey. Doyle hævder at have løftet vægte i 34 år. Han er kendt for at have generte reaktioner, når han bliver filmet, og til tider nægter at tale.

Spillestil og udstyr 

Doyle's tidlige guitarspil stil bestod i høj grad af nedslag og powerakkorder, hvor han brugte en Ibanez Iceman guitar. Senere, efter at han havde eksperimenterede med guitarer i Kryst The Conqueror, udviklede Doyle sin skræddersyede Rand Annihilator guitar fra 1987 til 1994. I 2000'erne, samarbejdede Doyle med Oktober guitares om at genskabe Annihilator sammen med en signatur pickup. Doyle anvender i øjeblikket sin skræddersyede Rand og Oktober Annihilator guitarer, Ampeg Lee Jackson hoveder, og hans egen signatur Dean Markley strenge. Han er ved at udgive sin egen signatur forstærker. Han er set med en Jackson guitar i gamle billeder.

Diskografi

The Misfits 
 3 Hits From Hell (1981) – EP
 Halloween (1981) – single
 Walk Among Us (1982) – album
 Evilive (1982) – live EP
 Earth A.D./Wolfs Blood (1983) – album
 Die, Die My Darling (1984) – single
 12 Hits from Hell (2001) – album)
 American Psycho (1997) – album
 Dig Up Her Bones (1997) – single
 Evillive II (1998) – live fan club album
 I Wanna Be A NY Ranger (1998) – single
 Scream! (1999) – single
 Famous Monsters (1999) – album
 Monster Mash (1999) – single
 Cuts From The Crypt (2001) – album
 Psycho in the Wax Museum (2006) – single

 Kryst The Conqueror 
 Deliver Us From Evil (1989) – album
 Deliver Us From Evil (1990) – EP

 Gorgeous Frankenstein 
 Gorgeous Frankenstein'' (2007) – album

Guitarister fra USA
Jerry Only

Jerry Only (født Gerald Caiafa den 21. april 1959 i Lodi, New Jersey) er en amerikansk bassist. Han er den nuværende bassist og sanger i The Misfits. Han er opfinderen af berygtede frisure kendt som Devilock, som de fleste medlemmer i Misfits havde. Han er storebror til Doyle Wolfgang Von Frankenstein

Diskografi

Med Misfits 
 Cough/Cool as Jerry Caiafa (1977) – single
 Bullet (1978) – EP
 Horror Business (1979) – EP
 Night of the Living Dead (1979) – single
 Beware (1980) – EP
 3 Hits from Hell (1981) – EP
 Halloween (1981) – single
 Walk Among Us (1982) – album
 Evilive (1982) – live fan club EP
 Earth A.D./Wolfs Blood (1983) – album
 Die, Die My Darling (1984) – single
 Static Age (1997) – album
 12 Hits from Hell (2000) – album

Med Kryst The Conqueror 
 Deliver Us From Evil (1989) – album
 Deliver Us From Evil (1989) – E.P.

Med det "genopståede" Misfits 
 American Psycho (1997) – album
 Dig Up Her Bones (1997) – single
 Evilive II (1998) – live fan club album
 Scream! (1999) – Single
 Famous Monsters (1999) – album
 Monster Mash (1999) – single
 Cuts from the Crypt (2001) – album
 Don't Open 'Til It's Doomsday/Day The Earth Caught Fire

Med Jerry Only's Misfits 
 (Split with Balzac) (2002) – EP
 Project 1950 (2003) – album
 Psycho in the Wax Museum (2006) – EP
 Land of the Dead (2009) – single

Med Osaka Popstar 
 Osaka Popstar and the American Legends of Punk (2006) – album

Eksterne henvisninger 

Bassister fra USA
GABA antagonist

GABA-antagonister er lægemidler, som har en hæmmende effekt på GABA, som er hæmmende neurotransmitter. Lægemidlerne virker derfor stimulerende og bruges for det meste som indgreb mod en overdosis af beroligende midler.

GABA-antagonister kan opdeles alt efter hvilke receptorer de påvirker - GABAA-antagonister (som bicuculline) inaktiverer de ionotrope GABAA-receptorer, mens GABAB-antagonister (som CGP 55845) virker på metabotrope, langsomme GABAB-receptorer.

Lægemidler
Honda Ascot

Honda Ascot var en bilmodel fra Honda, som blev produceret fra 1989 til 2000. Den var baseret på platformen fra Honda Accord, men havde et ekstra vindue i C-søjlen og var mere luksuriøs end Accorden. Anden generation kom i 1993 og var baseret på platformen fra Honda Rafaga. Eric Clapton medvirker i reklamefilmen for Ascot.

En yderligere model blev i 1992 introduceret med Ascot Innova. Den var ligeledes baseret på Accorden, men havde rammeløse sideruder og andre dørlåse samt firehjulsstyring.

Modellen blev solgt med benzinmotorer på 1,8, 2,0 og 2,3 liter.

Eksterne henvisninger 

Ascot
Store mellemklassebiler
Biler introduceret i 1989
Biler fra 1980'erne
Biler fra 1990'erne
Biler fra 2000'erne
Sundance (Wyoming)

Sundance er en amerikansk by og administrativt centrum for det amerikanske county Crook County i staten Wyoming. I 2000 havde byen et indbyggertal på .

Byer i Wyoming
Dover (Tennessee)

Dover er en amerikansk by og administrativt centrum for det amerikanske county Stewart County i staten Tennessee. I 2003 havde byen et indbyggertal på .

Ekstern henvisning 
 Dovers hjemmeside (engelsk) 

Byer i Tennessee
VM i håndbold 2009

VM i håndbold 2009 henviser til flere artikler:
VM i håndbold 2009 (mænd)
VM i håndbold 2009 (kvinder)
Junior-VM i håndbold 2009 (mænd)
Ungdoms-VM i håndbold 2009 (mænd)

Håndbold i 2009
Brande Å

Brande Å  er det første store tilløb til Skjern Å som den løber ud i lidt nord for byen Brande (ca. 36 moh). Den har sit udspring ca. 86 moh. lidt nordøst for Give og løber i godt 17 kilometer mod nordvest stort set hele vejen langs hovedvej 18 (Vejle-Herning). I Brande har den tilløb fra Goldbæk, der har udspring i Hastrup Plantage ca. 5 km øst for byen.

Vandløb i Ikast-Brande Kommune
Lokaliteter i Ikast-Brande Kommune
Anette Hoffmann

Anette Hoffmann-Møberg (født 5. maj 1971 i Egvad) er en tidligere dansk landsholdsspiller i håndbold.

Anette Hoffmann spillede i Viborg HK det meste af karrieren, og hun spillede venstre fløj. Hun var en fast del af det hold der blev europamestre i 1994 og 1996, vandt VM i 1997 og ikke mindst OL i 1996 og 2000.

Hun regnes som en af dansk håndbolds bedste spillere nogensinde.

OL-medaljer 
 1996: 
 2000:

Eksterne henvisninger 
 

Håndboldspillere fra Danmark
Håndboldspillere fra Viborg HK
Håndboldspillere fra Kolding IF
Olympiske mestre fra Danmark
Medaljevindere fra Danmark ved sommer-OL 1996
Medaljevindere fra Danmark ved sommer-OL 2000
Håndboldspillere ved sommer-OL 1996
Håndboldspillere ved sommer-OL 2000
Asef Soltanzadeh

Mohammad Asef Soltanzadeh (født maj 1964 i Kabul) er en afghansk forfatter, der nu bor i Danmark.

Under den russiske besættelse af Afghanistan flygtede han i 1986 til Iran hvor han boede i en årrække. Her skrev han en række noveller og skuespil, der vakte både litterær opmærksomhed, og religiøs vrede. I 2002 blev han anerkendt som FN kvoteflygtning og fik opholdstilladelse i Danmark, hvor han har boet siden. Asef Soltanzadeh har udgivet værker på farsi og fransk, og på dansk en novellesamling med titlen Mennesker på flugt med historier om, hvordan krigen i Afghanistan har påvirket landet og menneskene.

I Iran har Asef Soltanzadeh modtaget en prestigefyldt litterær pris, Golshiri-prisen og i Danmark modtog han i 2003 Dansk Flygtningehjælps kunstnerpris.

Værker

Noveller 

 Novellesamlingen "Du,som her ikke er dit hjemland", Agah, Teheran.
 Novellesamlingen "Desertør"(2006), Agah, Teheran. Under udgivelsen på forlaget Vandkunsten, Danmark.
 Novellesamlingen "Nu Danmark" (2005), Nilofar, Teheran.
 Novellesamlingen "Nytårsfesten kan kun nydes i Kabul" (2003), Markaz, Teheran.
 Novellesamlingen "Mennesker på flugt", (2005) udgivet på dansk på forlaget Per Kofod, på fransk på Actes Sud (okt 2002), på italiensk på forlaget Alminate (sep 2002) og (2000) på persisk på forlaget Agah, Teheran, på kurdisk (2011) på forlaget Dazgai Vargiran, på arabisk (2013), på engelsk (2013), på forlaget H&S.

Romaner 

 ”Den giftige jord" (2017), Bita Book, Danmark.
 "De bronze Tyre” (2014), Bita Book, Danmark.
 ”Alas Mullah Omar” (2013), Bita Book, Danmark.
 ”Biografmanden fra Noqrah” (2012), Bita Book, Danmark, (2012) Taak, Afghanistan.

 ”Book of Exodus” (2011), Diyare Ketab, Danmark, (2014) Taak, Afghanistan.
 ”Edens helvede” 2 bind (2009), Bita Book, Danmark.

Antologier 
 ”Mine yndlinge noveller” Iran,
 ”Naqshe 80” Iran, 
 "Another Sea, Another Shore": Persian Stories of Migration. Ed. and trans. Shouleh Vatanabadi and Mohammad Mehdi Khorrami. Northampton, MA: Interlink Books, 2004.[3]

 "Sohrab's Wars: Counter Discourses of Contemporary Persian Fiction". Ed. and trans. Mohammad Mehdi Khorrami and Pari Shirazi. Costa Mesa, California, Mazda Publishers, Inc., 2008.

 "Herfra min verden går. 23 fleresprogede forfattere i Danmark". Copenhagen, Dansk PEN, 2009.
 "Writing from Afghanistan". Ed. and trans. Anders Widmark. 
 ”Naar de stad” Holland,
 ”Cagdas Afganistan Öyküsü”'' Tyrkiet.

Priser 
 
 2013: Nawrooz-prisen (Afghanistan), for bogen ”Book of Exodus”, den næstbedste roman.

 2009: Nawrooz-prisen (Afghanistan), for bogen ”Desertør”, den bedste novellesamling i årti. 

 2007: Golshiri-prisen (Den mest prestigefyldte, litterære pris i Iran), for bogen "Desertør".

 2006: Nomineret for ALOA prisen, Danmark, for bogen "Mennesker på flugt".

 2003: Årets Flygtningekunstner, Dansk Flygtningehjælp, for bogen "Mennesker på flugt".

 2001: Golshiri-prisen i Iran, for bogen "Mennesker på flugt".

 2001: Pressekritikernes Pris, Iran, for bogen "Mennesker på flugt".

Eksterne kilder/henvisninger 

 Om Asef Soltanzadeh 

Skønlitterære forfattere fra Afghanistan
Dramatikere
Dansksprogede forfattere
Personer fra Kabul
Laurits Laurberg Kongslev

Laurits Laurberg Kongslev (19. august 1737 i Nørhå Sogn i Thy – 4. april 1783 i Sorø) var retslærd.

Han var søn af Troels Christensen Kongslev og Kirstine Dorothea Lauridsdatter født Laurberg og fødtes 19. august 1737 i Nørhå i Thy, hvor faren var præst. 1755 blev han student fra Aalborg Latinskole. 1756 tog han filosofisk eksamen og opholdt sig derefter som lærer i forskellige familier, indtil han 1765 som hovmester fulgte den unge kammerjunker Benzon fra Sohngaardsholm til Sorø, hvor han blev repetent (underlærer) ved Akademiet. Fra denne stilling indgav han 1771 ansøgning om embedet som matematisk professor ved Odense Gymnasium med den motivering, "at jeg i 16 år har lagt mig efter de matematiske Videnskaber og i de sidste 8 Aar gjort samme til mit Hovedstudium". Han fik ikke embedet og indgav så samme år ansøgning om det ved Erichsens forflyttelse ledigblevne embede som professor juris ved Akademiet i Sorø. Ved ansøgningens indgivelse var Kongslev ikke juridisk kandidat, men man trak sagen ud, og efter at han 16. maj 1772 var bleven juridisk kandidat, fik han 4. juni samme år sin udnævnelse. 1771 ægtede han Helene Paludan, datter af præsten Jens Hansen Paludan til Thorslunde og Ishøj og Charlotte Helene Wichmann født Hasebart. 4. april (ikke marts) 1783 døde han efter længere tids svagelighed i Sorø.

Foruden nogle småting har Kongslev udgivet Den danske og norske private Rets første Grunde. 1. bind (1781) indeholder som indledning lovhistorien og den private rets 1. bog, om personernes ret (derunder familieretten). 2. bind (1782), om tingsret, giver 2. bog, om tingenes umiddelbare ret (derunder arveretten og om kontrakter i almindelighed samt om køb og salg), og 3. bog, om den middelbare tingsret (adskillige kontrakter). Det var forfatterens hensigt at fortsætte med en fremstilling af strafferet og proces, men døden hindrede ham i fuldendelsen af det livlig skrevne og vel gennemtænkte værk. Kongslev nævnes blandt den kreds af mænd i Sorø, der ved deres veltalenhed gjorde sig fortjente af modersmålet.

Jurister fra Danmark
Personer i Dansk Biografisk Leksikon
C.L.A. Benzon

Carl Ludvig Adolph (von) Benzon (født 18. november 1823 på Christiansdal, død 29. december 1891 i København) var en dansk embedsmand.

Benzon var en søn af kammerherre Christian Frederik Otto Benzon til Tirsbæk Fideikommis og Christiansdal (nu Dalum Kloster) (23. marts 1786 – 4. juni 1875) og Nielsine, født de Jermiin (1795-1867). Han blev 1840 student fra Sorø Akademi, 1847 juridisk kandidat, 1848 volontær i Justitsministeriet, 1852 kancellist sammesteds, tog 1853 slesvigsk juridisk eksamen, blev samme år fuldmægtig i Ministeriet for Slesvig og kammerjunker, 1854 bureauchef, entledigedes 1864 på grund af Hertugdømmernes afståelse, blev 1868 amtmand over Ringkøbing Amt, 1869 kammerherre, 1873 amtmand over Holbæk Amt og [1886] overpræsident i København. 1885 blev han Kommandør af Dannebrogordenens 2. grad, 1887 af dens 1. grad.

Han blev gift 1. gang (2. juni 1853) med Georgette de Falsen (24. september 1832 – 10. august 1868), en datter af stiftamtsskriver i Bergen Hagbarth de Falsen og Aletta, født Fleischer, 2. gang (5. februar 1870) med Caroline Antoinette Elisabeth Cathrine Castenschiold (27. oktober 1824 – 13. juli 1879), en datter af kammerherre, stiftamtmand Johan Carl Thuerecht Castenschiold og Frederikke Vilhelmine, født grevinde Lüttichau, 3. gang (21. januar 1880) med sin anden hustrus søster, Frederikke Louise Vilhelmine Castenschiold, født 10. juni 1831. Han døde i embedet.

Kilder 
 Georg Kringelbach, "Benzon, Carl Ludvig Adolf", i C.F. Bricka (red.), Dansk Biografisk Lexikon, København: 1887-1905.

Jurister fra Danmark
Kontorchefer fra Danmark
Overpræsidenter i København
Amtmænd fra Danmark
C.L.A.
Kommandører af 1. grad af Dannebrog
Personer i Dansk Biografisk Leksikon
Kammerherrer fra Danmark